laion/Wikipedia-Exotic huggingface dataset:
כוחי ועוצם ידי

כֹּחִי וְעֹצֶם יָדִי הוא ביטוי עברי המופיע בפרשת עקב שבספר דברים ומתייחס למצב שאדם או קבוצה כלשהי זוקפים תוצאות הצלחתם ליכולות ולכישורים העצמיים שלהם, בלבד, ובאופן זה כופרים בקיומו של אלוהים ובהשגחתו על כל ענייני העולם, ואינם מאמינים בבורא עולם המעניק לאדם בכל רגע לפעול, ואף להתקיים בעולם. נהוג לייחס אדם בביטוי זה אם הוא מפגין אגו וגאווה על כך שיש לו כוח עצמי בלעדי ולא שהבורא הוא שנתן לו את הכוח והסיטואציה כדי שיוכל לקיים את הדברים על הצד הטוב ביותר. הביטוי נפוץ בספרות חז"ל ושגור על שפתיהם של דרשנים, במיוחד בענייני מוסר וביטחון, ועולה פעמים תכופות בדרשות הנוגעות לפרשת עקב. הביטוי מופיע בכתובים לעיתים קרובות בקונטקסט של אזהרות חריפות מפני ההתגרות שהדבר משקף כלפי שמיים. ”וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה: וְרָם לְבָבֶךָ וְשָׁכַחְתָּ אֶת ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים: הַמּוֹלִיכֲךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין מָיִם הַמּוֹצִיא לְךָ מַיִם מִצּוּר הַחַלָּמִישׁ: הַמַּאֲכִלְךָ מָן בַּמִּדְבָּר אֲשֶׁר לֹא יָדְעוּן אֲבֹתֶיךָ לְמַעַן עַנֹּתְךָ וּלְמַעַן נַסֹּתֶךָ לְהֵיטִבְךָ בְּאַחֲרִיתֶךָ: וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה” (ספר דברים, פרק ח', פסוקים י"א–י"ז) משמעות הביטוי בספר דברים הוא אזהרה לבני ישראל ממה שעלול לקרות להם לאחר שינחלו הצלחה בכל מעשה ידיהם (וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה). משה מודיע לבני ישראל בנבואה כי ה' יצליח את דרכם לא רק במלחמה על כיבוש הארץ אלא אף לאחר מכן, ייתן להם הצלחה כלכלית ושפע רב. ברם, משה מודיע להם כי הדבר הוא ניסיון עבורם להתגבר על מידת הגאווה ‏(וְרָם לְבָבֶךָ) אשר מובילה לשכחה וכפיות טובה כלפי ה'. הרב מרדכי אליהו, לא כוחי ועוצם ידי - רק מלחמה בשם ה' מנצחים,באתר Harav. הרב משה שטרנבוך, הרב שטרנבוך: הצבא נכשל כי טען ל"כוחי ועוצם ידי", באתר כיכר השבת. ירֹחם שמשוביץ, ‏כחי ועוצם ידי, באתר כיפה, 28 בדצמבר 2002 שלום רוזנברג, ‏לחיות בשני קולות, בעיתון מקור ראשון, 15 במאי 2019
מקסים קונטסביץ'

מקסים קונטסביץ' (ברוסית: Макси́м Льво́вич Конце́вич; נולד ב-25 באוגוסט 1964) הוא מתמטיקאי רוסי-צרפתי. קונטסביץ' נולד בחימקי למשפחה לב ראפאלוביץ' קונטביץ'. בצעירותו דורג במקום השני באולימפיאדה למתמטיקה בברית המועצות. הוא התחיל ללמוד באוניברסיטת מוסקבה, אך לא השלים את לימודיו. בשנת 1985 מונה לחוקר במכון לבעיות בהעברת מידע (אנ') (IITP) של האקדמיה הרוסית למדעים במוסקבה. בשנת 1992 הוא סיים דוקטורט באוניברסיטת בון. קונטסביץ' הוכיח את השערת אדוארד וויטן (אנ') שאומרת ששני מודלים של גרוויטציה קוונטית, שקולים. כיום קונטסביץ' פרופסור במכון למחקרים מדעיים מתקדמים (אנ') (IHÉS) ובאוניברסיטת מיאמי. הוא קיבל את פרס אנרי פואנקרה (אנ') בשנת 1997, מדליית פילדס בשנת 1998, פרס קראפורד בשנת 2008, את פרס שאו בשנת 2012, את פרס פריצת הדרך בפיזיקה יסודית בשנת 2012 ואת פרס פריצת הדרך במתמטיקה בשנת 2015. אינטגרל קונטסביץ' (אנ') - הכללה מרחיקת לכת של תוצאה ישנה של גאוס (הידועה בשם Gauss's linking integral). מדיה וקבצים בנושא מקסים קונטסביץ' בוויקישיתוף מקסים קונטסביץ', באתר פרויקט הגנאלוגיה במתמטיקה מקסים קונטסביץ', באתר MacTutor (באנגלית) מקסים קונטסביץ', באתר גוגל סקולר מקסים קונטסביץ', באתר MathWorld (באנגלית) מקסים קונטסביץ', באתר אנציקלופדיה בריטניקה (באנגלית)
בשביל אל הבריכות

"בשביל אל הבריכות" הוא שיר אהבה שכתב יורם טהרלב, הלחינה אלונה טוראל ובוצע לראשונה על ידי חוה אלברשטיין. השיר, שנכתב לאחר מלחמת ששת הימים, מתאר את פגישתם של זוג אוהבים בנוף הקיבוצים של עמק זבולון, האזור בו נולד וגדל טהרלב. על פי טהרלב, מקום ההתרחשות בשיר הוא מקום ששימש מסתור עבור זוגות בני המקום שחיפשו מקום להתבודד בו. השיר נקרא במקור "ציפורן לבנה". בשל היותו שיר אהבה מנוגן השיר גם בימי חול, אולם בשל עלילתו נהוג להשמיעו בעיקר בימי זיכרון. השיר הולחן בקצב הבוסה נובה שהיה באופנה באותן שנים. ביצועה של חוה אלברשטיין הוא המוכר יותר והוא הופיע לראשונה באלבומה "מות הפרפר" (1968) בעיבודו של דובי זלצר, והוא מופיע גם באלבומי אוסף שונים שלה. השיר זכה לביצוע גם מפי דורית ראובני, רונית אופיר ולירון עמרם. "בשביל אל הבריכות" באתר בית לזמר העברי "בשביל אל הבריכות" באתר של אקו"ם מילות השיר "בשביל אל הבריכות" באתר שירונט בשביל אל הבריכות, בביצוע רונית אופיר ורמי הראל, וידאו קליפ של השיר באתר יוטיוב בשביל אל הבריכות באתר של יורם טהרלב על פי חוה אלברשטיין, דקה 23:56
דייוויד ממפורד

דייוויד בראיינט ממפורד (David Mumford, נולד ב-11 ביוני 1937) הוא מתמטיקאי אמריקאי שידוע בשל פיתוח הגאומטריה האלגברית ומחקריו בתחומים ראייה ממוחשבת ותורת התבניות (באנגלית: Pattern theory). הוא זכה במדליית פילדס והיה מעמיתי מקארתור. בשנים 1998-1995 היה נשיא האיחוד המתמטי הבינלאומי. בשנת 2010 הוא זכה במדליה הלאומית למדעים. כיום הוא משמש כפרופסור למתמטיקה בפקולטה למתמטיקה שימושית באוניברסיטת בראון. מדיה וקבצים בנושא דייוויד ממפורד בוויקישיתוף אתר האינטרנט הרשמי של דייוויד ממפורד דייוויד ממפורד, באתר פרויקט הגנאלוגיה במתמטיקה דייוויד ממפורד, באתר MacTutor (באנגלית) דייוויד ממפורד, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קגו

קגו (שם מדעי: Rhynochetos jubatus) הוא מין יחיד במשפחתו ואנדמי לקלדוניה החדשה של עוף מסדרת סופיות השמש. כל גופו של הקגו צבוע באפור כחלחל מלבד רגליו ומקורו האדומים. רגליו של הקגו ארוכות, ויש לו ציצת נוצות. אורכו של הקגו כ-55 ס"מ, ומשקלו יכול להשתנות מאוד בין עונה לעונה, בטווח 0.7 עד 1.1 קילוגרם. מכיוון שהוא אינו יכול לעוף (ואולם הוא יכול לדאות תוך כדי בריחה), הוא מבלה את רוב זמנו על הקרקע, ומחפש אחר חסרי חוליות שאותם יוכל לאכול. אפילו קנו, הבנוי מזרדים, נבנה על הקרקע. הנקבה מטילה ביצה אחת, והזכר והנקבה משתפים פעולה בדגירה ובגידול הגוזל. מכיוון שהוא אינו יכול לעוף, הקגו חשוף מאוד לטורפים - שלא היו בבית גידולו עד שהובאו על ידי האדם, ולכן הוא כעת בסכנת הכחדה. הקגו משמיע מגוון רחב של קולות, בדרך כלל ב"דואטים", שאותם הוא עושה בבוקר למשך כ-15 דקות. הקגואים מאוד טריטוריאליים, והטריטוריות שלהם נפרשות על שטחים של 100 עד 280 דונם. בתוך הטריטוריות שלהם, הזכרים והנקבות בודדים, ושטחי האכילה שלהם נפרדים זה מזה (אך חופפים). הקגו משתמש בציצת הנוצות ובכנפיים שלו לצורך מצגי חיזור, שהקגואים משתמשים בגרסה שונה מעט שלהם כדי להרתיע טורפים פוטנציאליים. בעיות טריטוריאליות בין קגואים נפתרות בדרך כלל על ידי קרב ביניהם, המתבצע בעזרת הכנפיים והמקורים ועלול לגרום לפציעות חמורות. הקגו ניזון כמעט אך ורק מבשר של בעלי חיים שונים: חלזונות, לטאות ותולעים טבעתיות מהוות חלק עיקרי מתזונתו; אך הוא ניזון גם מזחלים, עכבישים, מרבי רגליים וחרקים כמו חגבים וחיפושיות. מדיה וקבצים בנושא קגו בוויקישיתוף קגו, באתר ITIS (באנגלית) קגו, באתר NCBI (באנגלית) קגו, באתר Animal Diversity Web (באנגלית) קגו, בבסיס הנתונים ARKive (באנגלית) קגו, באתר האנציקלופדיה של החיים (באנגלית) קגו, באתר GBIF (באנגלית) קגו, באתר אנציקלופדיה בריטניקה (באנגלית) קגו באתר הרשימה האדומה של IUCN
כפר סבא הורסס

כפר סבא הורסס (Horses; מאנגלית: סוסים) היא קבוצת הוקי קרח ישראלית מהעיר כפר סבא המשחקת בליגת ההוקי קרח הישראלית. הקבוצה הוקמה בשנת 2012 על ידי המרכז לקידום ופיתוח הוקי רולר בישראל שעד אותה שנה פעל בענף ההוקי רולר בלבד. מאמן הקבוצה הוא פאבל לווין. בעונת 2013/14 הגיעה הקבוצה לגמר אליפות ישראל בו הפסידה לקבוצת ראשון דווילס. מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים, הפה' = הפסדים בהארכה, נק' = נקודות, שעז' = שערי זכות, שעח' = שערי חובה. כ-300 מקומות ישיבה, השאר בעמידה. ערך זה הוא קצרמר בנושא הוקי קרח. אתם מוזמנים לתרום לוויקיפדיה ולהרחיב אותו.
מועדון הוקי מטולה

מועדון הוקי מטולה הוא מועדון הוקי קרח ישראלי ממטולה. המועדון הוקם בשנת 1994. המועדון זכה פעמיים באליפות ישראל ואף שיחק בשנת 2000 בטורניר הגביע הקונטיננטלי של פדרציית ההוקי קרח הבינלאומית (IIHF). מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים, הפה' = הפסדים בהארכה, נק' = נקודות, שעז' = שערי זכות, שעח' = שערי חובה. ערך זה הוא קצרמר בנושא הוקי קרח. אתם מוזמנים לתרום לוויקיפדיה ולהרחיב אותו.
טכיקרדיה על-חדרית

טכיקרדיה על-חדרית (Supraventricular tachycardia, או בראשי תיבות SVT) היא טכיקרדיה שמקורה בעליות הלב. ככלל, טכיקרדיה מוגדרת כקצב לב העולה על 100 פעימות בדקה. טכיקרדיה על-חדרית יכולה להיות סדירה או בלתי-סדירה (כמו למשל ברפרוף עליות או פרפור עליות), והיא נחלקת לטכיקרדיה שמקורה מהעלייה עצמה או מהקשר הגתי-עלייתי (AV node) אשר באופן נורמלי אחראי על העברת האות החשמלי. באופן מסורתי, סווגו הפרעות הטכיקרדיה כצרות מכלול QRS (בהן משך ה-QRS הוא פחות מ-0.12 שניות) או כרחבות מכלול, אשר לרוב נובעות ממקור חדרי ומכונות טכיקרדיה חדרית. טכיקרדיות על-חדריות סדירות נחלקות לשלושה סוגים עיקריים: טכיקרדיה עלייתית – אינה תלויה ב-AV node (הקוצב שבין העלייה ללב). טכיקרדיה המערבת את ה-AV node במנגנון של "כניסה מחדש" (reentry) (באנגלית: AV nodal reentrant tachycardia, ובראשי תיבות: AVNRT). זוהי הטכיקרדיה העל-חדרית הנפוצה ביותר. היא מאופיינת במעגל חשמלי המסתובב בתוך ה-AV node; המנגנון מבוסס על קיומם של שני מסלולי הולכה בתוך הקוצב עצמו – נתיב הולכה אחד עם הולכה איטית אך עם תקופה רפרקטורית (התאוששות) קצרה, ונתיב מהיר עם תקופה רפרקטורית ארוכה. טכיקרדיה טיפוסית למנגנון זה מתחילה על ידי פעימה עלייתית מוקדמת. הפעילות החשמלית הנוצרת כתוצאה מכך מולכת דרך הנתיב האיטי, וחוזרת אל העליות דרך הנתיב המהיר. בתרשים האק"ג לא יימצאו גלי P לפני הקומפלקסים של QRS, או יימצאו גלי P המאפיינים הולכה הפוכה אשר נבלעים בקומפלקס ה-QRS או גורמים לטשטוש של סוף ה-QRS. טכיקרדיה הכוללת נתיב עזר והמערבת את ה-AV node (באנגלית, Atrioventricular reentrant tachycardia, ובראשי תיבות: AVRT): במנגנון זה, קיים מבנה פתולוגי שהוא נתיב עזר (accessory pathway) העובר בין העלייה לחדר, ללא מעבר ב-AV node. במצב של פעימה מוקדמת, ייווצר מעגל של כניסה מחדש המסוגל להעביר את האות החשמלי קדימה (מהעלייה לחדר), אחורה (מהחדר לעלייה) או לשני הכיוונים. הפרעות הולכה אלו מורכבות משני מרכיבים – כיווּן ההולכה בנתיב העזר הפתולוגי (אם הוא מהעלייה לחדר מדובר בהולכה קדימה ואם הוא מהחדר לעלייה מדובר בהולכה אחורה) וכיוון ההולכה בצומת AV עצמו – מהעלייה לחדר (אורתודרומי, בכיוון תקין) או מהחדר לעלייה (אנטידרומי). במרבית המקרים הטכיקרדיה היא במנגנון של הולכה אחורה בנתיב העזר ובכיוון אורתודרומי – כלומר, פעימה מוקדמת מן העלייה חוסמת את ההולכה דרך נתיב העזר, מולכת דרך ה-AV וחוזרת אל העלייה דרך נתיב העזר. באק"ג ניתן לראות QRS תקין עם גלי p בהולכה הפוכה אחרי כל קומפלקס. במקרה זה נתיב העזר יוגדר כ"חבוי". במקרים אחרים, כמו למשל בתסמונת וולף–פרקינסון–וייט (WPW Syndrome), ההולכה של נתיב העזר היא קדימה ולא אחורה; בזמן מקצב סינוס תקין, מתאפיינת התסמונת בתבנית של עירור מוקדם, עם גל דלתא, כאשר נתיב העזר מוליך קדימה מהעלייה לחדר. קיימים גם מצבים שבהם ההולכה של נתיב העזר היא קדימה וכיוון ההולכה בצומת ה-AV הפוך (אנטידרומי): במצב כזה, הגירוי החשמלי מולך קדימה בנתיב העזר ואז חוזר לעליה דרך הצומת עלייה-חדר. תרשים האק"ג מדגים קומפלקסים רחבים ומוזרים של QRS, עם גלי P בהולכה הפוכה אחרי כל קומפלקס. טכיקרדיות על חדריות שאינן סדירות נחלקות לשלושה סוגים עיקריים: רפרוף עליות – מצב שבו נוצר בעלייה קצב גבוה מ-250 פעימות בדקה ונמוך מ-400 פעימות בדקה. פרפור עליות – מצב בו נוצרים גלים מולטי-פוקאליים במהירות גבוהה, ומעל 400 פעימות בדקה. טכיקרדיה עלייתית רב-מוקדית מדיה וקבצים בנושא טכיקרדיה על-חדרית בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'יי אינסלי

ג'יי רוברט אינסלי (באנגלית: Jay Robert Inslee; נולד ב-9 בפברואר 1951) הוא פוליטיקאי אמריקאי מהמפלגה הדמוקרטית, המכהן כמושל ה-23 של מדינת וושינגטון, מאז ינואר 2013. לפני כן שירת בבית הנבחרים של ארצות הברית בשנים 1999–2012, מטעם המחוז ה-1 של וושינגטון, וכן מטעם המחוז ה-4 בשנים 1993–1995. אינסלי נולד בסיאטל, לאדל לבית בראון ופרנק. הוא למד באוניברסיטת וושינגטון תואר ראשון בכלכלה, וכן לתואר ראשון נוסף במשפטים מאוניברסיטת וילמט שבאורגון. הוא עבד בסקטור הפרטי כעורך דין לאורך שנות השבעים. ב-1988 החליט לרוץ לבית הנבחרים של מדינת וושינגטון. הוא שירת שם בשנים 1989–1993. בשנת 1992 הוא התמודד לבית הנבחרים של ארצות הברית מטעם המחוז ה-4 של מדינת וושינגטון, ונבחר, אך הפסיד את מושבו שנתיים לאחר מכן ליריבו הרפובליקני. ב-1996 הוא התמודד בפריימריז הדמוקרטים למשרת מושל המדינה, אך הפסיד בהם ליריב אחר, שלבסוף נבחר הוא למושל. לאחר ניסיונו הלא-מוצלח להיבחר בפריימריז כמועמד למושל, מונה בידי הנשיא ביל קלינטון למנהל אזורי במחלקת הבריאות ושירותי האנוש של ארצות הברית שבממשלו. ב-1998 החליט לשוב לבית הנבחרים, והתמודד על תקן המחוז ה-1 של מדינת וושינגטון, הכולל את הפרברים הצפוניים של סיאטל ואת חלקה הצפון-מערבי של המדינה. הוא נבחר לאחר שהביס את יריבו הרפובליקני, ונבחר שוב 6 פעמים. הוא הכריז על מועמדותו למושל וושינגטון ב-27 ביוני 2011 ועל כוונתו להתמודד שוב למשרה, ועקב כך התפטר מהקונגרס במרץ 2012, כדי להתמקד בקמפיין שלו. בסופו של דבר הביס את יריבו הרפובליקני בבחירות הכלליות, רוב מקנה, התובע הכללי של וושינגטון לשעבר, ונבחר למושל המדינה בנובמבר באותה שנה. הוא החל את כהונתו ב-16 בינואר 2013. ב 1 במרץ 2019 הודיע על כוונתו להתמודד בבחירות 2020 לנשיאות ארצות הברית, אך ב-21 באוגוסט אותה שנה הודיע על פרישתו מהמירוץ.יום למחרת הודיע כי התמודד לכהונה נוספת לתפקיד המושל. כאשר נבחר מחדש היה המושל הראשון מאז דניאל ג'. אוונס (שנבחר ב-1972) שנבחר לכהונה שלישית לתפקיד. ב-1 במאי 2023, הודיע כי אינו מתכוון להתמודד לכהונה רביעית. אינסלי נשוי לטרודי מאז 1972, ולזוג שלושה ילדים. הם מתגוררים בבינברידג' איילנד, פרבר של סיאטל. מדיה וקבצים בנושא ג'יי אינסלי בוויקישיתוף אתר האינטרנט הרשמי של ג'יי אינסלי (באנגלית) ג'יי אינסלי, ברשת החברתית אקס (טוויטר) ג'יי אינסלי, אתר מושל וושינגטון ג'יי אינסלי, באתר המדריך הביוגרפי של הקונגרס של ארצות הברית (באנגלית) Reed, Sam. "WA STATE Gubernational results". WA STATE SEC OF STATE. אורכב מ-המקור ב-2013-02-23. נבדק ב-2020-05-17. ארה"ב: מושל וושינגטון הודיע כי יתמודד במירוץ לנשיאות ב-2020, באתר ynet, 1 במרץ 2019 David Furtado, Governor Inslee announces he will no seek re-election, KEPR, ‏2023-05-01 (באנגלית)
שאקטי

שאקטי (בדוואנגרי: शक्ति), שמשמעותה "כוח" או "עוצמה", היא האנרגיה קוסמית הבראשיתית ומייצג את האנרגיה הקוסמית והכוחות הדינמיים שזורמים ביקום כולו לפי התפיסה בהינדואיזם. שאקטי הוא הרעיון, או האנשה, של כוח יצירה נשי אלוהי, המכונה לעיתים "האם האלוהית הגדולה" בהינדואיזם. במישור הגשמי, שאקטי בא לידי ביטוי בהתגלמות נשית, ביצירתיות ופוריות, למרות שהכוח הזה גם קיים בגברים בצורה פוטנציאלית, אך חבויה. בנוסף לתפישה ששאקטי הוא הכוח האחראי ליצירה, שאקטי נחשב גם למקורו של כל שינוי. לשאקטי קיום קוסמי, וגם יכולת שחרור, צורתו העיקרית ביותר היא הקונדליני שאקטי - כוח פסיכו-רוחני מסתורי. שאקטי קיים במצב של "סבאנאנתריה" (אי תלות), כי כוח זה בלתי תלויי ביתר היקום. בשאקטיזם ובשיוויזם סוגדים לשאקטי כישות העליונה. שאקטי מגלם את האנרגיה הנשית הפעילה של שיווה, והוא זוהה כ"משהדוי" או "פרוואטי". ערך פילוסופיה אופשינדית - אנציקלופדיית הודו כרך 4 - גייל טומפסון ע. 199-200. מדיה וקבצים בנושא שאקטי בוויקישיתוף ערך זה הוא קצרמר בנושא דת ובנושא מיתולוגיה. אתם מוזמנים לתרום לוויקיפדיה ולהרחיב אותו.
לה מור או ז'ואיף

לה מור או ז'ואיף (בצרפתית: La Mort aux Juifs) הוא השם העתיק של כפר זעיר, שבו ארבעה בתים וחווה, בקומונת קורטמו שבמרכז צרפת. שם הכפר, שניתן במאה ה-11, היה "La mare au juin″, שפירושו "דשן ביצות" (מה שכנראה מצביע על עיסוקם של תושבי הכפר באותה תקופה). לאחר התפתחות לשונית הוא השתנה לשם הנוכחי, שפירושו "מוות ליהודים". באוגוסט 2014 פנה מרכז שמעון ויזנטל לממשלת צרפת בבקשה לשנות את שם הכפר. בקשה דומה, שהוגשה 20 שנה קודם לכן, נדחתה. גם הבקשה של מרכז שמעון ויזנטל נתקלה בהתנגדות, בשל קשיים כלכליים של תושבי הכפר לשנות את שלטי האזור. בסופו של דבר בוטל השם. כיום מחולקים ארבעת הבתים לשטחם של הכפרים לה קרואזי (Les Croisilles) ולה דוז'טרי (La Dogetterie). קסטריו מוטה דה חודיוס מוות ליהודים מדיה וקבצים בנושא לה מור או ז'ואיף בוויקישיתוף פנייה לממשלת צרפת: לשנות את שמו של כפר שנקרא "מוות ליהודים", באתר הארץ, 12 באוגוסט 2014 הכפר "מוות ליהודים" לא מוכן להחליף שם, באתר ynet, 12 באוגוסט 2014 Activists demand tiny French village changes its name from 'Death to the Jews' ג'ון הול, פיטר אלן, dailymail.co.uk מתאריך 12/8/2014 Jewish group asks France to rename 'Death to Jews' hamlet, BBC, 12 August 2014 Laura Stampler, "Small French Town Resistant to Change Name From ‘Death to Jews’", Time, August 12, 2014
בוריס טרכטנברוט

בּוֹרִיס (בּוֹעז) טרַכטֶנבּרוֹט (ברוסית: Борис Авраамович Трахтенброт;‏ 19 בפברואר 1921 – 19 בספטמבר 2016) היה מתמטיקאי ישראלי (לשעבר סובייטי) שעסק בלוגיקה מתמטית, אלגוריתמים, חישוביות וקיברנטיקה. טרכטנברוט נולד בשנת 1921 בכפר היהודי בריצ'בו (אנ') שבצפון בסרביה (כיום במולדובה) שהייתה אז חלק מממלכת רומניה. בגיל 3 התייתם מאמו. בגיל 7 החל ללמוד עברית, ובנעוריו היה חבר בתנועת "השומר הצעיר". בשנת 1940 החל ללמוד בפקולטה לפיזיקה ומתמטיקה במכון הפדגוגי המולדבי בקישינב. במסגרת המתקפה הנאצית על ברית המועצות ביוני 1941 הופצצה העיר בידי הלופטוואפה וטרכטנברוט נמלט לצ'קלוב (כיום אורנבורג) וכעבור שנה עבר לבוגורוסלן, שאליה עבר המכון הפדגוגי המולדבי. בשנת 1947 החל דוקטורט במכון המתמטי של קייב שבמסגרת האקדמיה האוקראינית למדע, ומשם יצא לביקורים ממושכים במוסקבה, כדי לקבל את הנחייתו של פיוטר נוביקוב. בשנת 1950 קיבל תואר דוקטור למתמטיקה על עבודה שכותרתה "Decidability Problems for Finite Classes and Deﬁnitions of Finite Sets", בהנחייתו של נוביקוב. עם סיום לימודיו עבר לפנזה, שם קיבל משרה במכון הפדגוגי בלינסקי. בשנת 1961 עבר לנובוסיבירסק, שם עבד בשנות ה-60 וה-70 במרכז האקדמי אקדמוגורודוק. בשנת 1963 מונה לפרופסור. בדצמבר 1980 עלה לישראל ומונה לפרופסור בבית הספר למדעי המתמטיקה באוניברסיטת תל אביב. בשנת 1991 פרש לגמלאות כפרופסור אמריטוס. בשנת 1950 גילה והוכיח את משפט טרכטנברוט (אנ'), שהוא משפט בלוגיקה, בתורת המודלים ובחישוביות. בשנת 1964 גילה והוכיח תוצאה יסודית במדעי המחשב הקרויה "משפט הפערים" (אנ'), ועוסקת בסיבוכיות. הוכחתו לא נודעה במערב, וב-1972 הגיע גם אלן בורודין לתוצאה זו, ולכן התוצאה קרויה גם משפט הפערים של בורודין-טרכטנברוט. ספריו במדעי המחשב, שנכתבו ברוסית, תורגמו לשפות רבות. לכבוד יום הולדתו ה-85 יצא לאור בהוצאת שפרינגר ספר יובל לכבודו, "Pillars of Computer Science, Essays Dedicated to Boris (Boaz) Trakhtenbrot on the Occasion of His 85th Birthday", בעריכתם של ארנון אברון, נחום דרשוביץ ואלכסנדר רבינוביץ'. בשנת 2011 הוענקה לו מדליית EATCS מטעם האיגוד האירופי למדעי המחשב התאורטיים. היה נשוי לברטה, עד מותה בשנת 2013. בניהם הם יוסף הלחמי ומרק טרכטנברוט, חבר סגל במחלקה למדעי המחשב ב-HIT מכון טכנולוגי חולון. נפטר ב-19 בספטמבר 2016 ונטמן בבית הקברות החדש ברחובות. Boris A. Trakhtenbrot, From Logic to Theoretical Computer Science – An Update, Lecture Notes in Computer Science Volume 4800, 2008, pp 1-38 בוריס טרכטנברוט, באתר פרויקט הגנאלוגיה במתמטיקה בוריס טרכטנברוט, באתר MacTutor (באנגלית) בוריס טרכטנברוט, באתר dblp Boris Trakhtenbrot, באתר אוניברסיטת תל אביב Boris A. Trakhtenbrot: Academic Genealogy and Publications Boris A. Trakhtenbrot, The Eugene B. Dynkin Collection of Mathematics Interviews נפטר המתמטיקאי שגילה את "משפט הפערים", באתר ynet, 21 בספטמבר 2016 Boris Trakhtenbrot (1950). "The Impossibility of an Algorithm for the Decidability Problem on Finite Classes". Proceedings of the USSR Academy of Sciences (in Russian) 70 (4): 569–572. Boris Trakhtenbrot (1964). "Turing computations with logarithmic delay". Algebra and Logic (in Russian) 3 (4): 33–48.
פוזי (פירושונים)

האם התכוונתם ל... פוזי – אלבום של אריק איינשטיין פוזי הדוב – דמות בחבובות ג'יימס פוזי – כדורסלן אמריקאי מוחמד פאוזי – מפקד צבא מצרים במלחמת ששת הימים פוזי (להקה) – להקת הבי מטאל אמריקאית פונזי
דוד סויסה

דוד סויסה (נולד ב-25 בדצמבר 1966) הוא קצין צה"ל במילואים בדרגת תת-אלוף. שירת כקצין תותחנים ראשי. סויסה גדל בשכונת גבעת המורה בעפולה. התגייס לצה"ל ב-1984 ושירת כלוחם וכקצין בחיל התותחנים, את שירותו החל בגדוד 334 בו התקדם והיה למפקד סוללה וסמג"ד. שימש מפקד גדוד 411 במהלך מבצע ענבי זעם, מפקד ענף קצינים בביסל"ת, מפקד עוצבת התקומה, מפקד אגד ארטילרי 282 בשנים 2004 עד 2005. במקביל פיקד לסירוגין על חטיבת מכבים. לאחר מכן מונה לקצין אג"ם פיקוד הדרום. בעת ביצוע תוכנית ההתנתקות פיקד על חטיבת אנשי קבע שעסקה בפינוי מגוש קטיף. שימש ראש מטה פיקוד הדרום במהלך מבצע עופרת יצוקה וקצין תותחנים ראשי מינואר 2009 ועד אוגוסט 2012. בתקופתו כמפקד החיל הוקמה יחידת רוכב שמיים, הורחב מערך החימוש המדויק והאיכון (כולל כניסה לשירות מבצעי של מכ"ם ר"ז) והוקם גדוד אימון מתקדם בביסל"ת. בשירות המילואים שימש כמפקד מרכז האש של מפקדת העומק. לאחר שחרורו כיהן כמנכ"ל עיריית עפולה וכראש מטה שר הבינוי. בבחירות המקומיות שנערכו ב-2013 התמודד על תפקיד ראש העיר, זכה ב-23.5% מהקולות ולא עלה לסיבוב השני. הוא כיהן כיו"ר ועדת החינוך וועדת הביטחון במועצת העירייה. בנובמבר 2015 נאלץ לסיים את תפקידו כראש מטה שר הבינוי בעקבות חוות דעת משפטית של המשנה ליועץ המשפטי לממשלה, שקבעה כי קיים ניגוד עניינים בהיותו ראש מטה במשרד הממשלתי ובמקביל חבר מועצה עירונית. בדצמבר פוטר מחברותו בקואליציה העירונית ומתפקידו כיושב ראש הוועדות במועצה על רקע תמיכתו במחאה הציבורית נגד תוצאות המכרז בשכונת עפולה עלית. משנת 2022 הוא מכהן כמנכ"ל כפר הנוער יוענה ז'בוטינסקי. סויסה נשוי ואב לחמישה. בעל תואר ראשון במנהל החינוך, בוגר המכללה לביטחון לאומי ובעל תואר שני במדעי המדינה מאוניברסיטת חיפה. שיר פילו, אין עוצמה בלי אש, אתר זרוע היבשה קצין תותחנים היוצא: "אנחנו חיל האוויר של היבשה", באתר וואלה, 24 באוגוסט 2012 יוסי וקנין, מתמודד חדש בעפולה: מנכ"ל העירייה המתפטר, באתר mynet (כפי שנשמר בארכיון האינטרנט), 2 ביולי 2013 טקס החלפת קתמ"ר- נאום האלוף, אתר זרוע היבשה, 27 בינואר 2009 חנן גרינברג, הפתרון לירי הרקטות? בא לצבא מכ"ם חדש, באתר ynet, 5 באוקטובר 2009 יואל איתאל, האלוף תורג’מן: ’יחידות חיל התותחנים כשירות ומוכנות למלחמה’, מגזין המושבות, 25 באוגוסט 2012 אודי שישון, ‏עפולה: ראש העיר פיטר חבר מועצה שהנהיג את מחאת התושבים, באתר גלובס, 10 בדצמבר 2015 נבחר מנהל חדש לכפר הנוער "עתיד ע"ש יוענה ז'בוטינסקי" בבאר יעקב - חדשות באר יעקב ברמלוד נט, באתר רמלוד נט
אנוכי הסמור

אנוכי הסמור (באנגלית: I Am Weasel) היא סדרת טלוויזיה קומית אמריקאית בהנפשה קלאסית. הסדרה נוצרה על ידי דוד פיסס והופקה על ידי חברת האנה-ברברה באולפני ההנפשה של קרטון נטוורק. לסדרה הופקו 79 פרקים שיתפרסו על 5 עונות. הסדרה עלתה לשידור בשנת 1997 בערוץ הטלוויזיה Cartoon Network. בתחילה הייתה הסדרה פינה בסדרת טלוויזיה אחרת, "פרה ותרנגול", אך לאחר שהפינה צברה פופולריות רבה היא הפכה לסדרה עצמאית. לאור הצלחת הסדרה, יצא קומיקס שמבוסס עליה. את הסמור דיבב מייקל דורן, ואת הבבון דיבב צ'רלי אדלר. הסדרה מתארת את עלילותיהם של הסמור החכם, המוכשר, המפורסם והנערץ I.M. Weasel והבבון המכוער והמטופש I.R. Baboon, אשר מקנא בהצלחתו של הסמור ומנסה להיות טוב יותר ממנו בכל. מדיה וקבצים בנושא אנוכי הסמור בוויקישיתוף "אנוכי הסמור", במסד הנתונים הקולנועיים IMDb (באנגלית) "אנוכי הסמור", במסד הנתונים הקולנועיים KinoPoisk (ברוסית) עמוד הסדרה באתר Cartoon Network קטע הפתיחה של התוכנית, סרטון באתר יוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
טוקן כחול-חזה

טוקן כחול-חזה (שם מדעי: Andigena laminirostris) הוא מין של טוקן מהסוג טוקן הררי. תחום תפוצתו מתפרש על פני קולומביה ואקוודור, שם הוא חי ביערות ההרריים הלחים של האנדים. אורך הטוקן כחול-החזה כ-42 עד 53 ס"מ, בעוד אורך מקורו כ-10 ס"מ. הזכר שוקל כ-314 גרם, בעוד משקל הנקבה כ-303 גרם. פלג גופו העליון וכנפיו של הטוקן הם בצבע צהוב-זית, הבטן כחולה, הכיפה והעורף שחורים. העכוז צהוב בהיר, והירכיים חומות-אדמדמות. נוצות הזנב אפורות. הקשתית אדומה, וליד העיניים יש כתמים ירוקים וצהובים. המקור שחור, עם כתמים אדומים וצהובים. זהו המין הקולני ביותר של טוקן הרים, וזכרים ונקבות עושים לעיתים קרובות "דואטים קוליים", והקריאות שהקוטן משמיע יכולות להישמע למרחק של עד כקילומטר. בית הגידול המועדף על הטוקן כחול-החזה הוא יערות הרריים לחים בהרי האנדים עם ברומליאדות וטחבי עלים, הנמצאים בטווח של כ-300 עד 3200 מטרים מעל גובה פני הים; אף על פי שהוא נמצא בדרך כלל בטווח של כ-1,200 עד 2,500 מטרים מעל גובה פני הים. כמות המשקעים השנתית הממוצעת ביערות בהם הטוקן חי, היא 4,250 מילימטרים. הטוקן כחול-החזה ניזון בעיקר מפירות, אך לעיתים הוא ניזון גם מחרקים וביצי עופות ממינים אחרים, והוא מהווה מפיץ חשוב של מיני צמחים ביער. נצפה גם טוקן כחול-חזה שניזון מחסרי רגליים. עונת הרבייה מתמשכת ממרץ עד לאוקטובר, ושיאה הוא בין מאי לאוגוסט. הקן ממוקם בגובה של כ-30 מטרים מעל לקרקע היער. הנקבה מטילה 2–3 ביצים בכל תטולה, והיא דוגרת עליהן במשך 16 ימים. הגוזלים עוזבים את הקן לאחר 46–60 ימים. לאחר שהגוזלים עזבו את הקן, הזכר והנקבה יכולים להתחיל בכל התהליך מההתחלה. האוכלוסייה של הטוקן כחול-החזה נמצאת כעת בירידה, בגלל כריתת יערות וסחר בטוקנים; מסיבות אלה, הטוקן רשום כ"קרוב לסיכון" ברשימה האדומה של IUCN. מדיה וקבצים בנושא טוקן כחול-חזה בוויקישיתוף טוקן כחול-חזה, באתר ITIS (באנגלית) טוקן כחול-חזה, באתר NCBI (באנגלית) טוקן כחול-חזה, באתר Animal Diversity Web (באנגלית) טוקן כחול-חזה, בבסיס הנתונים ARKive (באנגלית) טוקן כחול-חזה, באתר GBIF (באנגלית) טוקן כחול-חזה באתר הרשימה האדומה של IUCN
גיא ליפקין

גיא ליפקין הוא קצין צה"ל במילואים בדרגת תת-אלוף, שירת בתפקידו האחרון כקצין חיל מודיעין השדה ראשי. ליפקין עשה את מרבית שירותו הצבאי בחיל המודיעין, שירת כראש ענף במודיעין בפיקוד הצפון, קצין המודיעין של עוצבת געש וסגן קצין המודיעין של פיקוד הצפון. ב-1998 קודם לדרגת אלוף-משנה ומונה ראש מחלקת מודיעין שדה במפקדת זרוע היבשה, בשנים 2000 עד 2003 שירת כקצין המודיעין של פיקוד הצפון ולאחר מכן שירת כראש מחלקת האיסוף באגף המודיעין. ב-2005 מונה לקצין חיל מודיעין השדה ראשי, שירת בתפקיד עד יולי 2007 ובמהלך מלחמת לבנון השנייה. לאחר שחרורו עסק ביזמות בתחום הביטחוני ומונה לראש מטה ביטחון הפנים והעורף (HLS) בחברת אל-אופ מקבוצת אלביט מערכות. ליפקין מתנדב ויו"ר לשעבר של שותפות ביחד. ליפקין הוא צאצאו של יצחק ליפקין מבוני שכונות ירושלים, ואחיינו של אמנון ליפקין-שחק. הוא בעל תואר ראשון בכלכלה ותואר שני במנהל עסקים.